Diari Oficial de la Generalitat Valenciana


Sumari del DOGV 9536, del 17-02-2023 (2023/1522)

RESOLUCIÓ de 13 de febrer de 2023, del director general de Política Lingüística i Gestió del Multilingüisme, per la qual s'estableixen el calendari i el procés d'inscripció i matriculació per a la realització de la prova unificada de certificació (PUC) en les escoles oficials d'idiomes de la Comunitat Valenciana, corresponents a la convocatòria 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9536

Data del DOGV
:   17-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1522


Data del document
:   13-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ensenyament d'idiomes
    * examen

RESOLUCIÓ de 13 de febrer de 2023, del director general de Política Lingüística i Gestió del Multilingüisme, per la qual s'estableixen el calendari i el procés d'inscripció i matriculació per a la realització de la prova unificada de certificació (PUC) en les escoles oficials d'idiomes de la Comunitat Valenciana, corresponents a la convocatòria 2023. [2023/1522]  
L'article 4.1 del Reial decret 1041/2017, de 22 de desembre, pel qual es fixen les exigències mínimes del nivell bàsic a efectes de certificació, s'estableix el currículum bàsic dels nivells intermedi B1, intermedi B2, avançat C1 i avançat C2 dels ensenyaments d'idiomes de règim especial regulats per la Llei orgànica 2/2006, de 3 de maig, d'educació, i s'estableixen les equivalències entre els ensenyaments d'idiomes de règim especial regulats en diversos plans d'estudis i els d'aquest reial decret, estableix que els ensenyaments de nivell bàsic dels idiomes han de tindre les característiques i l'organització que les administracions educatives determinen.  
El Reial decret 1/2019, d'11 de gener, pel qual s'estableixen els principis bàsics comuns d'avaluació aplicables a les proves de certificació oficial dels nivells intermedi B1, intermedi B2, avançat C1 i avançat C2 dels ensenyaments d'idiomes de règim especial, determina que les administracions educatives regularan les proves terminals, que realitzarà el professorat, per a l'obtenció dels certificats oficials dels nivells bàsic, intermedi i avançat.  
L'article 12 del Decret 242/2019, de 25 d'octubre, d'establiment dels ensenyaments i del currículum d'idiomes de règim especial a la Comunitat Valenciana, estableix les característiques de les proves de certificació que convoquen les escoles oficials d'idiomes.  
L'Ordre 87/2013, de 20 de setembre, de la Conselleria d'Educació, Cultura i Esport, per la qual es regulen l'organització i el funcionament de les escoles oficials d'idiomes de la Comunitat Valenciana, estableix en l'article 14 la possibilitat que la conselleria competent en matèria d'educació puga convocar proves extraordinàries de certificació per a cada idioma i nivell, i que en cas de fer-ho, la convocatòria de les proves serà inclosa en la resolució de convocatòries de proves de certificació per a cada curs acadèmic.  
L'Ordre 34/2022, de 14 de juny, de la consellera d'Educació, Cultura i Esport, per la qual es regulen l'avaluació dels ensenyaments d'idiomes de règim especial i les proves de certificació dels nivells del Marc Europeu Comú de Referència per a les Llengües a la Comunitat Valenciana estableix, en l'article 7, que l'avaluació de domini es realitzarà mitjançant una prova de certificació per als nivells intermedi B1, intermedi B2, avançat C1 i avançat C2. La regulació d'aquestes proves de certificació s'estableix en l'articulat dels sis capítols del títol III de l'ordre adés esmentada.  
L'article 31 de l'Ordre 34/2022, de 14 de juny, estableix que la conselleria competent en matèria d'educació nomenarà la comissió coordinadora de proves de certificació mitjançant una resolució publicada en el Diari Oficial de la Generalitat Valenciana. El director general de Política Lingüística i Gestió del Multilingüisme va nomenar els membres de la Comissió Coordinadora de les Proves de Certificació per al curs acadèmic 2022-2023 per mitjà de la Resolució de 26 de setembre de 2022 (DOGV 9451, 18.10.2022).  
Per tot això, en virtut de les competències que m'atribueix el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer. Idiomes i nivells  
1. Convocar proves unificades de certificació del nivell B1 per a les següents llengües: alemany, anglés, àrab, espanyol com a llengua estrangera, èuscar, finés, francés, grec, italià, neerlandés, japonés, polonés, portugués, romanés, rus, valencià i xinés.  
2. Convocar proves unificades de certificació del nivell B2 per a les següents llengües: alemany, anglés, àrab, espanyol com a llengua estrangera, èuscar, francés, grec, italià, japonés, portugués, romanés, rus, valencià i xinés.  
3. Convocar proves unificades de certificació del nivell C1 per a les següents llengües: alemany, anglés, espanyol com a llengua estrangera, francés, italià, portugués i valencià.  
4. Convocar proves unificades de certificació del nivell C2 per a les següents llengües: alemany, anglés, espanyol com a llengua estrangera, francés, italià i valencià.  
  
Segon. Calendari de realització i convocatòries de les proves unificades de certificació (PUC)  
1. El calendari de realització de les quatre activitats de llengua escrites de la PUC de la convocatòria ordinària de 2023 és el que figura en l'annex I d'aquesta resolució.  
2. El calendari de realització de les quatre activitats de llengua escrites de la PUC de la convocatòria extraordinària de setembre de 2023 és el que figura en l'annex II d'aquesta resolució.  
3. El calendari de realització de la part de producció i coproducció orals i de mediació oral el determinarà la direcció d'estudis de cada EOI presencial i es publicarà en els webs de cada escola oficial d'idiomes.  
  
4. La publicació de les dates de les activitats de producció i coproducció orals i de mediació oral es farà abans del dia 12 de maig de 2023 en el cas de la convocatòria ordinària i del 31 de juliol de 2023 en el cas de la convocatòria extraordinària.  
5. La prova de producció i coproducció oral i de mediació oral podrà tindre lloc abans de la part escrita, però sempre a partir del dia 29 de maig de 2023 en el cas de la convocatòria ordinària i del 4 de setembre de 2023 en el cas de la convocatòria extraordinària.  
6. La prova de producció i coproducció oral i de mediació oral d'anglés i valencià tindrà prioritat per qüestions organitzatives.  
7. L'ordre de la convocatòria per a la realització de les activitats de producció i coproducció orals i de mediació oral començarà per la lletra Z, segons el resultat del sorteig per al curs 2022-2023 a què fa referència l'article 38 del Decret 40/2016, que regula l'admissió en els centres docents.  
8. Els llistats provisionals dels resultats dels exàmens de la convocatòria ordinària de juny es publicaran abans de l'acabament del període ordinari del procediment telemàtic d'admissió i matrícula per al curs acadèmic 2023-2024 en les escoles oficials d'idiomes de la Comunitat Valenciana.  
9. Els llistats provisionals dels resultats dels exàmens de la convocatòria extraordinària de setembre es publicaran abans de l'acabament del període extraordinari per al procediment telemàtic d'admissió i matrícula per al curs acadèmic 2023-2024 en les escoles oficials d'idiomes de la Comunitat Valenciana.  
  
Tercer. Condicions generals de les proves unificades de certificació (PUC)  
1. De conformitat amb el que disposa la normativa vigent, per a inscriure's en la prova de certificació dels nivells intermedi B1, intermedi B2, avançat C1 i avançat C2 serà requisit imprescindible tindre setze anys complits l'any en què se celebre la prova.  
2. La matriculació en la PUC no exigeix haver cursat cap ensenyament previ en les escoles oficials d'idiomes.  
3. El fet d'estar matriculat o matriculada en un curs conduent a la PUC dels nivells B1, B2, C1 i C2 en una escola oficial d'idiomes no comporta la inscripció automàtica en les proves. Aquest alumnat haurà de formalitzar la inscripció exclusivament per via telemàtica i en el període que estableix aquesta resolució.  
4. Per a formalitzar la matrícula en la PUC en qualsevol nivell i idioma d'una escola oficial d'idiomes de la Comunitat Valenciana, l'alumnat lliure haurà de pagar la taxa que corresponga, amb els descomptes que preveu la normativa.  
5. L'alumnat oficial matriculat durant el curs 2022-2023 en alguna de les escoles oficials d'idiomes de la Comunitat Valenciana podrà presentar-se, en qualitat d'alumnat lliure, a la PUC, en un idioma diferent d'aquell en què estiga matriculat. Aquest alumnat haurà de realitzar la matrícula en el mateix període i condicions que l'alumnat lliure.  
6. L'alumnat oficial matriculat durant el curs 2022-2023 en alguna de les escoles oficials d'idiomes de la Comunitat Valenciana en cursos tant conduents com no conduents a la prova de certificació podrà presentar-se a la prova d'un nivell superior o inferior del mateix idioma en el mateix període i condicions que l'alumnat lliure.  
7. L'alumnat oficial matriculat durant el curs 2022-2023 en alguna de les escoles oficials d'idiomes de la Comunitat Valenciana en cursos complementaris d'ensenyament no formal podrà presentar-se a la prova de certificació en el mateix període i condicions que l'alumnat lliure.  
  
8. La matriculació en la prova podrà comportar l'enregistrament de veu de la prova corresponent a les activitats de llengua de producció i coproducció de textos orals i de mediació oral. El material enregistrat no podrà ser reproduït amb finalitats distintes de l'avaluadora. En qualsevol cas, és la rúbrica d'avaluació dels examinadors la que preval.  
  
9. Segons la normativa vigent, els ciutadans i les ciutadanes de qualsevol nacionalitat podran matricular-se en un idioma estranger diferent de l'oficial del país on van realitzar l'escolarització obligatòria.  
  
10. L'alumnat que haja obtingut la qualificació global de «no apte» en la PUC i haja obtingut un percentatge de puntuació mínim d'un 50 % en cadascuna de les activitats de llengua avaluades podrà promocionar al següent curs i matricular-se al juliol com la resta de l'alumnat oficial, sense perjudici de decidir presentar-se a la convocatòria extraordinària de la PUC per a optar al certificat. Aquesta promoció tindrà la consideració de prova de nivell i no produirà efectes per a l'obtenció del certificat corresponent.  
11. Totes les persones candidates de les proves que no hagen superat la PUC hauran de realitzar la prova de la convocatòria extraordinària en la mateixa escola on van realitzar la prova de la convocatòria ordinària.  
  
12. La Direcció General de Política Lingüística i Gestió del Multilingüisme es reserva el dret a suspendre qualsevol de les convocatòries de la prova en cas d'haver-hi circumstàncies sobrevingudes.  
13. Les vacants oferides per a la matrícula a la prova de certificació de l'alumnat lliure estaran limitades per la capacitat d'espais i els recursos humans de les seus de realització de la prova.  
14. És necessari tindre un NIF o NIE per tal de poder realitzar la matrícula a la PUC.  
  
Quart. Inscripció a les proves unificades de certificació (PUC) de l'alumnat oficial presencial  
1. L'alumnat que, al llarg del curs acadèmic 2022-2023, estiga matriculat en alguna de les escoles oficials d'idiomes presencials de la Comunitat Valenciana en l'últim curs de nivell B1, B2, C1 o C2 només podrà inscriure's per a realitzar la PUC en l'escola oficial d'idiomes on curse els estudis. Aquesta inscripció es farà exclusivament per via telemàtica i estarà exempta del pagament de taxes.  
2. El cronograma dels tràmits del procés de matriculació a les proves de certificació és el que figura en l'annex III d'aquesta resolució.  
  
3. L'enllaç del procediment telemàtic d'aquest alumnat es trobarà a la pàgina web https://eoi.gva.es/va/proves-de-certificacio.  
4. Les persones candidates que hagen detectat errors en les dades de matriculació hauran de comunicar-ho a la secretaria del centre. Les reclamacions, si és el cas, s'adreçaran al director o directora de l'escola oficial d'idiomes corresponent.  
5. El llistat provisional i definitiu de l'alumnat admés a les proves es publicarà en el web de les escoles oficials d'idiomes corre  
sponents.  
  
Cinqué. Inscripció i realització de les proves unificades de certificació (PUC) de l'alumnat de l'eoivirtual.com  
1. L'alumnat matriculat en l'eoivirtual.com en un curs conduent a la prova unificada de certificació de nivell B1, B2, C1 o C2 de valencià i/o en l'últim curs de nivell B1, B2 i C1 d'anglés haurà d'inscriure's per a realitzar la PUC de manera presencial en l'escola oficial d'idiomes que trie i en l'idioma i nivell en què estiga matriculat. Aquesta inscripció es farà exclusivament per via telemàtica i estarà exempta del pagament de taxes. És requisit imprescindible efectuar la matrícula per a poder realitzar la PUC.  
2. El cronograma dels tràmits del procés d'inscripció a les proves de certificació és el que figura en l'annex III d'aquesta resolució.  
  
3. L'enllaç del procediment telemàtic d'aquest alumnat es trobarà en la pàgina web https://eoi.gva.es/va/proves-de-certificacio.  
4. Els candidats i candidates que hagen detectat errors en les dades d'inscripció hauran de comunicar-ho a la secretaria de l'eoivirtual.com. Les reclamacions, si és el cas, s'adreçaran al director o directora de l'eoivirtual.com.  
5. El llistat provisional i definitiu de l'alumnat admés a les proves es publicarà en el web de l'eoivirtual.com.  
6. L'alumnat de l'eoivirtual.com inscrit en la PUC haurà d'estar pendent de la convocatòria de les proves escrites i orals, de la publicació de resultats i dels terminis i procediment de revisió en el web de l'EOI presencial on s'haja inscrit.  
  
Sisé. Matriculació i inscripció a les proves unificades de certificació (PUC) de l'alumnat de valencià en centres de Formació de Persones Adultes (FPA)  
1. L'alumnat que, en la data de publicació d'aquesta resolució, estiga matriculat en el programa formatiu c): coneixement i ús del valencià, en un centre de Formació de Persones Adultes (FPA) en el nivell B1, B2, C1 o C2 podrà matricular-se per a realitzar la PUC de manera presencial en el mateix nivell B1, B2, C1 o C2 de valencià en què estiga matriculat. Haurà de triar l'escola oficial d'idiomes que preferisca. Aquesta inscripció es farà exclusivament per via telemàtica i comportarà el pagament de taxes. És requisit imprescindible efectuar la matrícula per a poder realitzar la PUC.  
2. El cronograma dels tràmits del procés de matriculació a les proves de certificació és el que figura en l'annex III d'aquesta resolució.  
  
3. L'enllaç del procediment telemàtic d'aquest alumnat es trobarà a la pàgina web https://eoi.gva.es/va/proves-de-certificacio.   
4. La matrícula es realitza exclusivament per via telemàtica en tres passos: 1) sol·licitud; 2) pagament de la taxa, i 3) registre de la sol·licitud. La tramitació de la matrícula finalitza quan s'han completat els tres passos.  
5. L'alumnat ha de tindre gravat el NIF o NIE en l'aplicació d'ITACA del centre d'FPA on està matriculat per a poder tramitar completament la matrícula de les PUC.  
6. La tramitació incompleta de la matrícula no dona dret a la realització de la prova.  
7. En cas de presentar diferents sol·licituds, només es tindrà en consideració l'última sol·licitud presentada.  
8. Les persones candidates que hagen detectat errors en les dades de matriculació hauran de comunicar-ho a la secretaria de l'escola oficial d'idiomes que hagen triat. Les reclamacions, si és el cas, s'adreçaran al director o directora de l'escola oficial d'idiomes corresponent.  
  
9. El llistat provisional i definitiu de l'alumnat admés a les proves es publicarà en el web de les escoles oficials d'idiomes corresponents.  
  
  
Seté. Matriculació i inscripció a les proves unificades de certificació (PUC) de l'alumnat lliure  
1. La matrícula es realitza exclusivament per via telemàtica en tres passos: 1) sol·licitud; 2) pagament de la taxa, i 3) registre de la sol·licitud. La tramitació de la matrícula finalitza quan s'han completat els tres passos.  
2. La tramitació incompleta de la matrícula no dona dret a la realització de la prova.  
3. El cronograma dels tràmits del procés de matriculació a les proves de certificació és el que figura en l'annex III d'aquesta resolució.  
  
4. L'enllaç del procediment telemàtic d'aquest alumnat es trobarà a la pàgina web https://eoi.gva.es/va/proves-de-certificacio.   
5. En el cas dels idiomes anglés i valencià de tots els nivells caldrà fer una sol·licitud de torn de matrícula com a requisit previ a la matriculació de l'alumnat lliure. Els enllaços a les diferents sol·licituds de torn es trobaran en la pàgina web https://proveseoi.gva.es.   
6. El cronograma de sol·licitud de torns de matrícula d'anglés i valencià és el que figura en l'annex III d'aquesta resolució.  
7. Les persones candidates lliures d'anglés i valencià amb torn assignat han de realitzar la matrícula telemàtica necessàriament en la data i franja horària que se'ls haja assignat.  
8. L'obtenció de torn de matrícula no garanteix l'obtenció de plaça per a la prova.  
9. Les persones candidates que hagen detectat errors en les dades de matriculació hauran de comunicar-ho a la secretaria de l'escola oficial d'idiomes que hagen triat. Les reclamacions, si és el cas, s'adreçaran al director o directora de l'escola oficial d'idiomes corresponent.  
  
10. El llistat provisional i definitiu de l'alumnat admés a les proves es publicarà en el web de les escoles oficials d'idiomes corresponents.  
  
  
Huité. Documentació que cal aportar per a formalitzar la matrícula  
  
1. L'alumnat lliure i d'FPA haurà d'adjuntar la documentació següent en el tràmit telemàtic, si és el cas:  
- Títol de família nombrosa.  
- Títol de família monoparental.  
- Víctimes de violència de gènere: resolució judicial o administrativa.  
- Alumnat amb necessitats específiques de suport educatiu: certificat oficial expedit per l'òrgan competent de benestar social.  
- Víctimes de terrorisme: acreditació del ministeri amb competències en aquesta matèria.  
2. L'Administració es reserva el dret a sol·licitar posteriorment els documents originals aportats telemàticament per a comprovar-ne la veracitat.  
3. Els ciutadans i les ciutadanes de qualsevol nacionalitat només podran matricular-se en un idioma diferent de l'idioma l'oficial del país en què van realitzar l'escolarització obligatòria. Si hi ha coincidència entre la llengua pròpia del país de què és nacional i la llengua de la qual desitgen examinar-se, hauran d'aportar presencialment a la secretaria del centre el justificant de matrícula telemàtica i un certificat acadèmic d'escolarització obligatòria, o, a falta d'això, una declaració jurada en què s'acredite que la llengua en què va realitzar l'escolarització obligatòria és diferent d'aquella de la qual vol examinar-se.  
  
Nové. Alumnat amb necessitats específiques de suport educatiu  
Per tal d'adaptar la duració i les condicions de realització de la prova unificada de certificació a les característiques de l'alumnat amb necessitats específiques de suport educatiu, aquest haurà d'acreditar la seua situació personal mitjançant certificats o documents expedits per l'administració competent.  
Procediment de sol·licitud d'adaptació:  
1. L'alumnat que acredite necessitats específiques de suport educatiu ha de sol·licitar el tipus d'adaptació en el mateix moment d'efectuar la matrícula telemàtica, adjuntant els documents pertinents en un sol arxiu en format PDF. Per tant, no ha d'entregar presencialment en la secretaria del centre cap documentació relativa a la sol·licitud d'adaptació.  
2. Les sol·licituds que no indiquen i adjunten la documentació pertinent no podran acollir-se a l'adaptació de la prova.  
3. L'alumnat matriculat oficialment en les EOI que ja tinga reconeguda la seua adaptació per al curs 2022-2023 no haurà de sol·licitar-la de nou en el tràmit telemàtic.  
4. L'alumnat amb necessitats específiques de suport educatiu que s'inscriga en més d'una prova haurà de sol·licitar una adaptació per cadascuna de les llengües en què vulga presentar-se, i haurà d'adjuntar en cada cas la documentació pertinent.  
5. La Direcció General de Política Lingüística i Gestió del Multilingüisme i la Direcció General d'Inclusió Educativa designaran una comissió encarregada de la valoració de les sol·licituds presentades i l'emissió d'un informe que determine les necessitats específiques de suport educatiu de l'alumna o l'alumne i, si és el cas, la proposta d'adaptació per a cada examen. Per a elaborar l'informe es tindran en compte les adaptacions, acreditades amb la documentació corresponent, que s'han realitzat a l'alumna o l'alumne durant la seua escolarització, llevat que es tracte de situacions sobrevingudes degudament acreditades.  
6. Una vegada resoltes les sol·licituds, la Direcció General de Política Lingüística i Gestió del Multilingüisme comunicarà totes les adaptacions, autoritzades i no autoritzades, a cadascuna de les EOI en què es realitzarà la prova unificada de certificació perquè la direcció d'aquestes notifique la resolució de l'adaptació a les persones interessades.  
7. El cronograma dels tràmits del procés de sol·licitud d'adaptacions de les proves de certificació és el que figura en l'annex III d'aquesta resolució.  
  
Deu. Taxes  
1. Les taxes que cal pagar pels drets d'examen són les que s'estableixen en la Llei 20/2017, de 28 de desembre, de la Generalitat, de taxes, i en la Llei 9/2022, de 30 de desembre, de pressupostos de la Generalitat per a l'exercici 2023.  
2. L'usuari o usuària pot sol·licitar la devolució de taxes, d'acord amb la Llei 20/2017, de 28 de desembre, de la Generalitat, de taxes, mitjançant el procediment que es troba disponible en l'enllaç https://eoi.gva.es/va/impresos-i-taxes-d-idiomes.  
3. En la sol·licitud presentada per la persona interessada l'exposició dels fets ha d'estar degudament emplenada, amb indicació de la taxa concreta sol·licitada, amb explicació clara de les circumstàncies per les quals se sol·licita la devolució i amb la documentació adjunta que acredite les circumstàncies al·legades. Les sol·licituds que no continguen aquesta informació seran desestimades per falta de justificació.  
  
Onze. Efecte  
Aquesta resolució produirà efecte l'endemà de ser publicada en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional, en el termini d'un mes a comptar des de l'endemà de publicar-se en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 13 de febrer de 2023.- El director general de Política Lingüística i Gestió del Multilingüisme: Rubén Trenzano Juan.  
  
  
ANNEX I  
Calendari de les proves unificades de certificació 2023. Convocatòria ordinària  
  
CALENDARI DE LA PROVA DE CERTIFICACIÓ  
Convocatòria ordinària 2023  
DILLUNS DIMARTS DIMECRES DIJOUS DIVENDRES  
 1 juny 2 juny  
   
 08.30 h  
ITALIÀ B1  
ITALIÀ C1 08.30 h  
XINÉS B2  
   
 16.00 h  
VALENCIÀ C1 16.00 h  
PORTUGUÉS B1  
PORTUGUÉS C1  
5 juny 6 juny 7 juny 8 juny 9 juny  
08.30 h  
ÀRAB B1  
NEERLANDÉS B1 08.30 h  
ESPANYOL B1  
ESPANYOL C1 08.30 h  
ESPANYOL B2  
ESPANYOL C2 08.30 h  
ALEMANY B1  
ALEMANY C1 08.30 h  
PORTUGUÉS B2  
XINÉS B1  
16.00 h  
RUS B1 16.00 h  
ANGLÉS C1 16.00 h  
VALENCIÀ C2 16.00 h  
ANGLÉS B2 16.00 h  
ANGLÉS B1  
12 juny 13 juny 14 juny 15 juny 16 juny  
08.30 h  
ITALIÀ B2  
ITALIÀ C2 08.30 h  
FRANCÉS B2  
FRANCÉS C2 08.30 h  
ALEMANY B2  
ALEMANY C2 08.30 h  
FINÉS B1  
 08.30 h  
ÈUSCAR B1  
ÈUSCAR B2  
16.00 h  
VALENCIÀ B2 16.00 h  
VALENCIÀ B1 16.00 h  
FRANCÉS B1  
FRANCÉS C1 16.00 h  
ANGLÉS C2 16.00 h  
JAPONÉS B2  
19 juny 20 juny 21 juny 22 juny 23 juny  
08.30 h  
GREC B1  
GREC B2 08.30 h  
RUS B2  
ROMANÉS B1 08.30 h  
ROMANÉS B2   
16.00 h  
ÀRAB B2 16.00 h  
JAPONÉS B1 16.00 h  
POLONÉS B1   
   
  
ANNEX II  
Calendari de les proves unificades de certificació 2023. Convocatòria extraordinària  
  
CALENDARI DE LA PROVA DE CERTIFICACIÓ  
Convocatòria extraordinària 2023  
DILLUNS DIMARTS DIMECRES DIJOUS DIVENDRES  
4 setembre 5 setembre 6 setembre 7 setembre 8 setembre  
Matí  
PORTUGUÉS B1, C1  
RUS B1 Matí  
VALENCIÀ C1 Matí  
VALENCIÀ B1, C2 Matí  
ALEMANY B1, C1  
ESPANYOL B2, C2 Matí  
ESPANYOL B1, C1  
XINÉS B1  
Vesprada  
POLONÉS B1  
GREC B1 Vesprada  
ANGLÉS B1, C1 Vesprada  
ANGLÉS B2  
ANGLÉS C2 Vesprada  
VALENCIÀ B2  
FRANCÉS B1 C1 Vesprada  
JAPONÉS B1, B2  
NEERLANDÉS B1  
ÀRAB B2  
11 setembre 12 setembre 13 setembre   
Matí  
FRANCÉS B2, C2 Matí  
XINÉS B2  
FINÉS B1 Matí  
PORTUGUÉS B2  
ITALIÀ B2, C2  
   
Vesprada  
ÀRAB B1  
ITALIÀ B1, C1  
RUS B2 Vesprada  
ROMANÉS B1,B2  
ÈUSCAR B1, B2 Vesprada  
ALEMANY B2, C2  
GREC B2   
  
  
  
Distribució horària de les proves extraordinàries de certificació 2023  
  
DISTRIBUCIÓ HORÀRIA DE LA PROVA DE CERTIFICACIÓ  
Convocatòria extraordinària 2023  
Horari de matí: Horari de vesprada:  
B1 B2/C1/C2 B1 B2/C1/C2  
Producció i coproducció de textos escrits  
08.30 h Producció i coproducció de textos escrits  
08.30 h Producció i coproducció de textos escrits  
15.30 h Producció i coproducció de textos escrits  
15.30 h  
  
Mediació escrita  
10.30 h  
 Mediació escrita  
11.00 h  
 Mediació escrita  
17.30 h  
 Mediació escrita  
18.00 h  
  
Comprensió de textos orals  
11.30 h Comprensió de textos orals  
12.00 h Comprensió de textos orals  
18.30 h Comprensió de textos orals  
19.00 h  
  
Comprensió de textos escrits  
12.30 h Comprensió de textos escrits  
13.00 h Comprensió de textos escrits  
19.30 h Comprensió de textos escrits  
20.00 h  
  
  
  
  
ANNEX III  
Cronograma dels tràmits del procés de matriculació a les proves de certificació de les EOI  
Convocatòria 2023  
  
Des de les 10.00 hores del dia 20 de febrer fins a les 23.59 hores del dia 24 de febrer de 2023. - Inscripció telemàtica de l'alumnat oficial de tots els idiomes.  
- Formalització telemàtica de la matrícula de valencià de l'alumnat d'FPA.  
- Formalització telemàtica de la matrícula de l'alumnat lliure de tots els idiomes excepte anglés i valencià.  
Des de les 09.00 hores del dia 28 de febrer de 2023 fins a les 09.00 hores del dia 1 de març de 2023 o fins que s'esgoten els torns. Sol·licitud de torn de matrícula per al nivell B1 d'anglés.  
  
Des de les 10.00 hores del dia 28 de febrer de 2023 fins a les 10.00 hores del dia 1 de març de 2023 o fins que s'esgoten els torns. Sol·licitud de torn de matrícula per al nivell B2 d'anglés.  
Des de les 11.00 hores del dia 28 de febrer de 2023 fins a les 11.00 hores del dia 1 de març de 2023 o fins que s'esgoten els torns. Sol·licitud de torn de matrícula per al nivell C1 d'anglés.  
  
Des de les 12.00 hores del dia 28 de febrer de 2023 fins a les 12.00 hores del dia 1 de març de 2023 o fins que s'esgoten els torns. Sol·licitud de torn de matrícula per al nivell C2 d'anglés.  
  
Des de les 09.00 hores del dia 1 de març de 2023 fins a les 09.00 hores del dia 2 de març de 2023 o fins que s'esgoten els torns. Sol·licitud de torn de matrícula per al nivell B1 de valencià.  
Des de les 10.00 hores del dia 1 de març de 2023 fins a les 10.00 hores del dia 2 de març de 2023 o fins que s'esgoten els torns. Sol·licitud de torn de matrícula per al nivell B2 de valencià.  
Des de les 11.00 hores del dia 1 de març de 2023 fins a les 11.00 hores del dia 2 de març de 2023 o fins que s'esgoten els torns. Sol·licitud de torn de matrícula per al nivell C1 de valencià.  
Des de les 12.00 hores del dia 1 de març de 2023 fins a les 12.00 hores del dia 2 de març de 2023 o fins que s'esgoten els torns. Sol·licitud de torn de matrícula per al nivell C2 de valencià.  
21 de març de 2023. Publicació de llistats provisionals d'alumnat oficial i lliure admés i exclòs.  
Des del 22 fins al 28 de març de 2023. Període d'al·legacions al llistat provisional d'alumnat oficial i lliure admés i exclòs.  
4 d'abril de 2023. - Publicació de llistats definitius d'alumnat oficial i lliure admés i exclòs.  
- Resolució de les adaptacions a la secretaria del centre.  
Des del 5 d'abril fins a l'11 d'abril de 2023. Comprovació en secretaria de la resolució de les adaptacions i sol·licitud de revisió, si calguera.  
13 d'abril de 2023. Els centres remeten sol·licituds de revisió d'adaptacions a la DGPLGM.  
Fins al 5 de maig de 2023. Resolucions definitives de les sol·licituds de revisió d'adaptacions a la secretaria del centre.  
Fins al 12 de maig de 2023. Publicació de dates i horaris de realització de les parts orals de la prova ordinària.  
Fins al 31 de juliol de 2023. Publicació de dates i horaris de realització de les parts orals de la prova extraordinària.  
  
  
  
\* \* \* \* \* \* \*